b"\n_START_ARTICLE_\nCad\xc3\xa0ver\n_START_PARAGRAPH_\nUn cad\xc3\xa0ver \xc3\xa9s un cos mort, especialment d'un hum\xc3\xa0. La paraula prov\xc3\xa9 del llat\xc3\xad cadauer, en relaci\xc3\xb3 amb el verb cadere, caure._NEWLINE_Segons la legislaci\xc3\xb3 catalana, es parla de cad\xc3\xa0ver durant els cinc anys seg\xc3\xbcents a la mort real, despr\xc3\xa9s es parla de restes cadav\xc3\xa8riques: all\xc3\xb2 que queda del cos hum\xc3\xa0 despr\xc3\xa9s del proc\xc3\xa9s de destrucci\xc3\xb3 de la mat\xc3\xa8ria org\xc3\xa0nica. La normativa preveu tres destinacions finals: inhumaci\xc3\xb3, incineraci\xc3\xb3 o immersi\xc3\xb3 en alta mar._NEWLINE_Quan es tracta d'una persona concreta, sobretot en obituaris o per a expressar respecte, s'utilitza sovint l'eufemisme \xc2\xabdespulla mortal\xc2\xbb o \xc2\xabrestes mortals\xc2\xbb, una expressi\xc3\xb3 que prov\xc3\xa9 de la idea d'origen religiosa que considera el cos com l'embolcall material i temporani de l'\xc3\xa0nima eterna.\n_START_SECTION_\nDonaci\xc3\xb3 d'\xc3\xb2rgans i teixits\n_START_PARAGRAPH_\nLa possibilitat de cedir el seu cad\xc3\xa0ver a la ci\xc3\xa8ncia, per a la formaci\xc3\xb3 de metges, o deixar \xc3\xb2rgans o teixits per a trasplantaments \xc3\xa9s reglementada. A Catalunya, la persona que vull donar, ha d'informar el seu entorn i el metges tractaran amb la fam\xc3\xadlia en respectar el m\xc3\xa0xim la voluntat del defunt. \xc3\x89s una situaci\xc3\xb3 delicada, com que la decisi\xc3\xb3 s'ha de prendre quan m\xc3\xa9s aviat millor, com que un cad\xc3\xa0ver es deteriora en poques hores. Per a evitar discussions en un moment ja prou dif\xc3\xadcil, el donant pot portar un carnet de donaci\xc3\xb3. Igualment pot fer una declaraci\xc3\xb3 de voluntat anticipada, que pot explicitar la donaci\xc3\xb3 per\xc3\xb2 tamb\xc3\xa9 determinar els l\xc3\xadmits del tractament medical en cas d'incapacitat de communicar. Davant la demanda creixent d'organs, un canvi de la legislaci\xc3\xb3 al sentit que tots s\xc3\xb3n considerats donants, excepte les persones que declaren expl\xc3\xadcitament que no volen cedir parts del seu cad\xc3\xa0ver, \xc3\xa9s subjecte de debat.\n_START_SECTION_\nTractament del cad\xc3\xa0ver\n_START_PARAGRAPH_\nEl tractament d'un cad\xc3\xa0ver \xc3\xa9s sotm\xc3\xa9s a una normativa que determina les modalitats del transport, l'autoritzaci\xc3\xb3 d'inhumaci\xc3\xb3 o incineraci\xc3\xb3. Intervenen tant criteris de sanitat com de medicina legal i forense. Generalment, un metge ha de constatar que es tracta d'una mort natural, o en cas de suspici\xc3\xb3 prevenir la policia. Cad\xc3\xa0vers nom\xc3\xa9s poden transportar-se en f\xc3\xa8retre i en cotxes adequats. Existeixen regles especials per al transport per avi\xc3\xb3 o tren; o en cas de for\xc3\xa7a major (epid\xc3\xa8mia, cat\xc3\xa0strofes...)."